Document ID: 32013D0393

A TANÁCS 2013/393/KKBP HATÁROZATA
(2013. július 22.)
az Európai Unió afganisztáni különleges képviselője megbízatásának meghosszabbításáról szóló 2013/382/KKBP határozat módosításáról
AZ EURÓPAI UNIÓ TANÁCSA,
tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
tekintettel az Unió külügyi és biztonságpolitikai főképviselőjének javaslatára,
mivel:
(1)
A Tanács 2010. március 22-én elfogadta a 2010/168/KKBP határozatot (1), amely Vygaudas UŠACKAS-t nevezte ki az Európai Unió afganisztáni különleges képviselőjévé (EUKK).
(2)
A Tanács 2013. július 15-én elfogadta a 2013/382/KKBP határozatot (2), amellyel 2014. június 30-ig meghosszabbította az EUKK megbízatását.
(3)
A 2013. szeptember 1-jétől2014. június 30-ig terjedő időszakra új afganisztáni EUKK-t kell kinevezni.
(4)
A 2013/382/KKBP határozatot ennek megfelelően módosítani kell.
(5)
Az EUKK a megbízatását olyan helyzetben látja el, amely rosszabbodhat, és akadályozhatja az Unió külső tevékenységének a Szerződés 21. cikkében meghatározott célkitűzései elérését,
ELFOGADTA EZT A HATÁROZATOT:
1. cikk
A 2013/382/KKBP határozat 1. cikke helyébe az alábbi szöveg lép:
„1. cikk
Az Európai Unió különleges képviselője
(1) Vygaudas UŠACKAS-nak, az afganisztáni EUKK-nak a megbízatását a Tanács 2013. augusztus 31-ig meghosszabbítja.
(2) A Tanács a 2013. szeptember 1-jétől2014. június 30-ig terjedő időszakra Franz-Michael SKJOLD MELLBIN-t nevezi ki az EU afganisztáni különleges képviselőjévé.
(3) Az EUKK megbízatása hamarabb is megszüntethető, amennyiben a Tanács az Unió külügyi és biztonságpolitikai főképviselőjének (a továbbiakban: főképviselő) javaslata alapján így határoz.”
2. cikk
Hatálybalépés
Ez a határozat az elfogadásának napján lép hatályba.
Kelt Brüsszelben, 2013. július 22-én.

Labels: 18
15
5